**REGULAMENTUL PROIECTULUI „START FRUMOS”**

1. ”Start Frumos” constituie un proiect inițiat de grupul de companii Felicia și presupune un concurs între abiturienții care doresc să aplice la studii la Universitatea de Stat de Medicină și Farmacie ”Nicolae Testimițeanu” (USMF) din Republica Moldova, specialitatea Farmacie.
2. În cadrul concursului ”Start Frumos” vor fi selectați 20 de studenți cărora, grupul de companii Felicia, le va achita studiile anuale la specialitatea farmacie în cadrul USFM pentru 5 ani de studii. Valoarea unui an de studiu la specialitatea farmacie în cadrul USMF constituie 30500 MDL. Valoarea pentru 5 ani de studii constituie 152500 MDL pentru un student.
3. Persoanele eligibile sunt cei:
* care au atins vârsta de 18 ani sau care vor atinge vârsta de 18 ani până la data de 15 august 2021;
* care doresc să studieze specialitatea de farmacie în cadrul USMF;
* care au demonstrat performanță academică bună pe perioada anilor de studii;
* care nu au antecedente penale;

Activitățile extracurriculare și dorința de a face practica sau/și a lucra după absolvire în regiunile din afara Chișinăului, pot constitui un avantaj.

1. Desemnarea beneficiarilor ”Start Frumos” se efectuează de către Comisia de Selecție din cadrul grupului de companii Felicia.
2. Proiectul ”Start Frumos” are următoarele etape:
3. Pregătirea și depunerea dosarului;
4. Interviul individual;
5. Aplicarea și admiterea la USMF (se face de sine stătător de către student);
6. Desemnarea beneficiarilor ”Start Frumos”.
7. Participanții la concurs vor depune un dosar de participare online pe site-ul [www.startfrumos.md](http://www.startfrumos.md). Toate actele anexă se vor scana și încărca pe site. Toate datele candidaților vor râmâne strict confidențiale.
8. Dosarul de participare va include:
9. Curriculum Vitae în limba romana sau rusă;
10. Copia buletinului de identitate;
11. Media pe semestrul I din clasa a XII-a, pentru anul 2020, autentificat de către instituția de învățământ;
12. Scrisoare de recomandare (din partea unui profesor sau a unei instituții cu care s-a colaborat)
13. Scrisoare de intenție care va conține motivația de a studia la specialitatea farmacie;
14. Copiile diplomelor, certificatelor sau alte acte ce confirmă participarea candidatului la activități extracurriculare, după caz;
15. În urma concursului dosarelor, Comisia de Selecție a grupului de companii Felicia va desemna candidații pentru a doua etapa a proiectului. Iinterviul individual va fi organizat la Școala Felicia, bd. Miron Costin 13/8, Chișinău, Republica Moldova.
16. Beneficiarii ”Start Frumos” vor fi desemnați în urma analizei dosarelor, interviurilor și rezultatul aplicării la USMF.
17. Anunțarea rezultatelor:
* preliminare va avea loc pe 7 iunie 2021.
* finale va avea loc la data de 23 august 2021. Data anunțării finale a listei beneficiarilor ”Start Frumos” poate devia cu câteva zile în dependență de anunțarea rezultatelor admiterii de către USMF, dar nu mai târziu de începerea anului de studii.
1. Pentru informații suplimentare referitor la Concurs puteți vizita site-ul [www.startfrumos.md](http://www.startfrumos.md), sau să ne contactați la numărul de telefon: +37368938585. De asemenea, am creat un grup pe Facebook, unde vom furniza informații despre etapele concursului, <https://bit.ly/3g7EdVI>